paragraph_text: Godine 2016. Mané je potpisao ugovor s Liverpoolom za procijenjeni iznos od 34 milijuna funti. S klubom je 2018. i 2019. godine stigao do finala Lige prvaka, a potonje je i osvojio. U sezoni 2018./19. bio je najbolji strijelac Premier lige te osvojio nagradu Zlatna kopačka. Sezonu iza toga bio je dijelom momčadi Liverpoola koja je nakon 30 godina osvojila Premier ligu. U listopadu 2021. godine postigao je svoj jubilarni 100. pogodak u natjecanju čime je postao trećim nogometašem podrijetlom iz Afrike kojem je to uspjelo. U godišnjim izborima za najboljeg nogometaša 2019. i 2022. godine, Mané je završio na četvrtom i drugom mjestu, a 2019. i 2020. godine u FIFA-inom izboru za najboljeg igrača osvojio je peto odnosno četvrto mjesto.